
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 87 

23 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συνεισφορά του ΟΑΕΔ υπέρ του Οργανισμού Εργατι¬ 
κής Εστίας (Ν. 678/77). 1 

Έγκριση του Οργανισμού της Εσωτερικής Υπηρεσίας 
του Νομικού Προσώπου «Δημοτικά Αθλητικά Κέ¬ 
ντρα Πτολεμαΐδας» Ν. Κοζάνης. 2 

Έγκριση του Οργανισμού Εσωτερικής Υπηρεσίας του 
Νομικού Προσώπου «Βαρβούτειο Δημοτικό Ωδείο 
Πτολεμαΐδας» Ν. Κοζάνης. 3 


ΑΠΟΦΑΣΕΙ Σ 

Αριθ. 190065 (1) 

Συνεισφορά του ΟΑΕΔ υπέρ του Οργανισμού Εργατικής 
Εστίας (Ν. 678/77). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ 
ΕΡΓΑΣΙΑΣ ΚΑΙ ΚΟΙΝ.ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν.3467/55 (ΦΕΚ 350/Α/55). 
β) Των περιπτώσεων α,β και γ της παρ.1 του άρθρου 3 
του Ν.678/77 όπως τροποποιήθηκαν με το άρθρο 7 εδά¬ 
φιο Γ.του Ν.3114/2003 (ΦΕΚ.111/Α/8.5.2003). 
γ) Του άρθρου 18του Ν.2224/94 (ΦΕΚ 112/Α/94). 
δ) Του Π.Δ. 9593 (ΦΕΚ 40/Α/93). 
ε) Του άρθρου 1 παρ, 2 α του Ν.2469/77 (ΦΕΚ38/Α/97)το 
οποίο αντικατέστησε το πρώτο εδάφιο της παρ. 2 του άρ¬ 
θρου 29 Α του Ν.1558/85 (ΦΕΚ 137/Α/85),όπως προστέθη¬ 
κε με το άρθρο 27 του Ν.2081/92 (ΦΕΚ 247/Α/92). 
στ) Το άρθρο 22 του Ν.2362/95 (ΦΕΚ247/Α/95). 

2. Το γεγονός ότι από την απόφαση αυτή προκαλείται 
δαπάνη , ύψους 14.650.000,00 Ευρώ περίπου, η οποία θα 
καλυφθεί από τον Προϋπολογισμό του ΟΑΕΔ οικονομι¬ 
κού έτους 2003 και θα βαρύνει τον ΚΑΕ 2492 «Επιχορ.σε 
Ν.Π.Δ.Δ. για διάφορους σκοπούς». 

3. Το έγγραφο αριθμ. 10106/17.1.2003 του ΟΕΕ, απο¬ 
φασίζουμε: 


4. Καθορίζουμε τη συνεισφορά του Οργανισμού Απα- 
σχολήσεως Εργατικού Δυναμικού (ΟΑΕΔ), υπέρ του Ορ¬ 
γανισμού Εργατικής Εστίας (ΟΕΕ) για το οικονομικό έτος 
2003 σε ποσοστό 2/10 των εσόδων που προέρχονται από 
τις εισφορές που καθορίζονται στις περιπτώσεις (α) και 
(β) του άρθρου 3 παρ.1 του Ν.678/77 (ΦΕΚ246/Α/2.9.77), 
όπως τροποποιήθηκαν με το άρθρο 7 εδάφιο Γ του Ν. 
3114/2003 (ΦΕΚ. 111/Α/8.5.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ.ΑΣΦΑΛΙΣΕΩΝ 

ΝΙΚΟΣ ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 

-♦- 

Αριθ. 13067 (2) 

Έγκριση του Οργανισμού της Εσωτερικής Υπηρεσίας του 
Νομικού Προσώπου «Δημοτικά Αθλητικά Κέντρα Πτο- 
λεμάίδας» Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΔΥΤ. ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις του άρθρου 8 του Ν. 2307/95. 

3) Τις διατάξεις του άρθρου 14 του Ν. 2880/2001. 

4) Την από 10.10.2003( Πρακτικό 11/2003) θετική γνω¬ 
μοδότηση του Υπηρεσιακού Συμβουλίου του άρθ. 8 παρ. 
4τουΝ. 2307/95. 

5) Την αριθ. 05/2003 απόφαση Διοικητικού Συμβουλίου 
του Νομικού Προσώπου «Δημοτικά Αθλητικά Κέντρα Πτο- 
λεμαΐδας». 

6) Την αριθ. 310/2003 απόφαση Δημοτικού Συμβουλίου 
Δήμου Πτολεμαΐδας για την έγκριση και ψήφιση του 
Ο.Ε.Υ.του Νομικού Προσώπου. 

7) Την 4196/2001 απόφαση του Γ.Γ.Π.Δ.Μ. για τη μετα¬ 
βίβαση αρμοδιοτήτων, αποφασίζουμε: 

Εγκρίνουμε την 05/2003 απόφαση Διοικητικού Συμβου¬ 
λίου του Νομικού Προσώπου «Δημοτικά Αθλητικά Κέντρα 
Πτολεμαΐδας», σχετικά με την κατάρτιση και ψήφιση του 
Οργανισμού Εσωτερικής Υπηρεσίας του εν λόγω Νομι¬ 
κού Προσώπου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η συγκρότηση και η διάρθρωση της Υπηρεσίας του 
ανωτέρω Νομικού Προσώπου έχει ως ακολούθως: 

Άρθρο 1 

ΠΕΡΙΕΧΟΜΕΝΟ Ο.Ε.Υ. 

Στον παρόντα κανονισμό καθορίζονται: 

Η οργανωτική διάρθρωση των υπηρεσιώντου Ν.Π.Δ.Δ. 
«ΔΗΜΟΤΙΚΑ ΑΘΛΗΤΙΚΑ ΚΕΝΤΡΑ ΠΤΟΛΕΜΑΪΔΑΣ» σε επί¬ 
πεδο τμήματος, ανάλογα με την δυναμικότητα των Δημο¬ 
τικών χώρων άθλησης σύμφωνα με την υπ 3259/ 
17.4.2001 (ΦΕΚ735/13.7.2001) συστατική πράξη προσαρ¬ 
μογής των. 

Οι αρμοδιότητες των διοικητικών ενοτήτων, οι κατηγο¬ 
ρίες, οι κλάδοι και ο αριθμός των αναγκαίων οργανικών 
θέσεων, για την στελέχωση των διοικητικών ενοτήτων. 

Α. Σε επίπεδο τμήματος Γυμναστηρίων με γραφεία: 

1. Διοικητικών και Οικονομικών Υπηρεσιών. 

2. Συντήρησης Αθλητικών Εγκαταστάσεων. 

Άρθρο 2 

Αρμοδιότητες Γ ραφείου 

Διοικητικών και Οικονομικών Υπηρεσιών. 

1. Χειρίζεται θέματα που έχουν σχέση με τους εργαζό¬ 
μενους στα Αθλητικά Κέντρα Δήμου Πτολεμάίδας. 

2. Τηρεί ενημερωμένους με άλατα απαραίτητα στοιχεία 
στους Υπηρεσιακούς ατομικούς φακέλους των εργαζο¬ 
μένων στα Αθλητικά Κέντρα. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικούς χώρους Άθλησης. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σε ότι αφορά τους εργαζόμενους 
στα Δημοτικά Αθλητικά Κέντρα εισηγούμενος ανάλογα 
στο Διοικητικό Συμβούλιο. 

6. Εγκρίνει τις άδειες των εργαζομένων του Νομικού 
Προσώπου. 

7. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς και την έγκαιρη σύνταξη και υποβολή του ετή¬ 
σιου Απολογισμού. 

9. Παρακολουθεί την κίνηση εσόδων και εξόδων των 
Αθλητικών χώρων κατά τομέα δραστηριότητας και ενη¬ 
μερώνει τις ενδιαφερόμενες υπηρεσίες και το Διοικητικό 
Συμβούλιο. 

10. Προσδιορίζει τις τακτικές ανάγκες των Αθλητικών 
Κέντρων σε ετήσια βάση και προβαίνει στην προμήθεια 
διαφόρων υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούν τα Αθλητικά Κέντρα σύμφωνα 
με τις διατάξεις που ισχύουν για τα Ν.Π.Π.Δ. και Ο.Τ.Α. 

12. Φροντίζει για την σύνταξη, προώθηση και έγκριση 
διαφόρων ενταλμάτων. 


13. Φροντίζει για την είσπραξη διαφόρων πόρων των 
Αθλητικών Κέντρων. 

14. Φροντίζει για την μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρωντελών,φόρων, χαρτ/μου Ι.Κ.Α. 
κ.λ.π. σύμφωνα με τις ισχύουσες διατάξεις των Ο.Τ.Α. 

16. Παραλαμβάνει και φυλάσσει το υλικό που προορίζε¬ 
ται για τα Αθλητικά Κέντρα. 

17. Φροντίζει για την διανομή του υλικού σύμφωνα με 
τον προορισμό τους. 

18. Προβαίνει καταστροφή και εκποίηση του άχρηστου 
υλικού. 

19. Τηρεί τα απαιτούμενα βιβλία κ.λ.π. σύμφωνα με τις 
διατάξεις περί Ν.Π.Δ.Δ. των Ο.Τ.Α. 

20. Συνεργάζεταιμετα άλλα τμήματα για θέματα συναρ- 
μοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα των Αθλητικών Κέντρων για την άμεση 
παροχή υγειονομικής περίθαλψης στους ευρισκομένους 
στους χώρους των Αθλητικών Κέντρων. 

22. Έχειτην δυνατότητα να εξουσιοδοτεί εγγράφως κά¬ 
ποιον υπάλληλο του τμήματός του για τη διεκπεραίωση 
οποιοσδήποτε εργασίας. 

Άρθρο 3 

Αρμοδιότητες γραφείου συντήρησης 
των αθλητικών εγκαταστάσεων. 

1. Εισηγείται στο Διοικητικό Συμβούλιο για την εκτέλεση 
συντήρησης και υπολογίζει τις απαιτούμενες δαπάνες. 

2. Ευθύνεται για την φύλαξη, συντήρηση, επισκευή του 
υλικού και μέσων εξοπλισμού των Αθλητικών Κέντρων. 

3. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή- 
θειάτους σε ετήσια βάση. 

4. Φροντίζει για τον προσδιορισμό των αναγκών στο 
προσωπικό του τμήματος του και εισηγείται σχετικά στο 
Διοικητικό Συμβούλιο. 

5. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά τη συντήρηση των εγκα¬ 
ταστάσεων και του υλικού. 

6. Συνεργάζεται με το άλλο γραφείο για θέματα συναρ- 
μοδιότητας. 

7. Φροντίζει και έχειτην ευθύνη για την συντήρηση όλων 
των εγκαταστάσεων των Δημοτικών Αθλητικών Κέντρων 
και πιο συγκεκριμένα: 

Α. των κτιριακών εγκαταστάσεων: 

Β. των ηλεκτρολογικών εγκαταστάσεων. 

Γ. Των υδραυλικών και θερμοϋδραυλικών εγκαταστά¬ 
σεων. 

Δ. Των υπαίθριων εγκαταστάσεων. 

Ε. Κήπων - παρτεριών. 

8. Την ευθύνη της χάραξης των γραμμών σε οποιοδή- 
ποτε αγωνιστικό χώρο έχει το εν λόγω γραφείο 

9. Στα γήπεδα ποδοσφαίρου με χόρτο ή χωρίς χόρτο 
που μετά από μία ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 

αποστάσεων, τότε την εργασία αυτή την κάνει το εν λόγω 
γραφείο. Επίσης το φρεσκάρισμα των γραμμών γίνεται 
από τον υπάλληλο ΥΕ φύλακα - γεν καθηκόντων εργάτη, 
που έχει υπηρεσία στο γήπεδο αυτό. 

10. Καθορίζει τις προπονήσεις των ποδοσφαιρικών σω¬ 
ματείων. Κάθε εργασία, τροποποίηση, αλλαγή επέκταση 
μηχανολογικού, ηλεκτρολογικού, υδραυλικής εγκατά¬ 
στασης του σχεδίου των χώρων άθλησης γίνεται σύμφω¬ 
να με τις διατάξεις του Π.Δ.410/95. Μία φορά το χρόνο 
τουλάχιστο θα πρέπει να υπάρχει έλεγχος λειτουργίας 
των μηχανολογικών εγκαταστάσεων από αρμόδιο μηχα¬ 
νικό της Τεχνικής Υπηρεσίας του Δήμου. Όπου λειτουρ¬ 
γούν καυστήρες, λέβητες ΒΟΙΙΈΕΒ υποχρεωτικά θα γίνει 
συντήρηση τουλάχιστον δύο φορές το χρόνο, α) είτε από 
υπάλληλο αντίστοιχης ειδικότητας, β) είτε από ειδικό 
ιδιωτικό συνεργείο συντήρησης και θα διακόπτεται η λει¬ 
τουργία του γυμναστηρίου μετά την εισήγηση του αρμο¬ 
δίου υπαλλήλου. 

Άρθρο 4 

Στελέχωση των υπηρεσιών 
του Νομικού Προσώπου των ΔΑΚΠ 

Οι θέσεις των κατηγοριών ΠΕ, ΤΕ, ΔΕ κατατάσσονται 
στους βαθμούς Δ' (εισαγωγικός), Γ Β' και Α' (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ' Γ Β' (καταληκτικός). 

Τα προσόντα διορισμού των θέσεων περιγράφονται 
στα Π.Δ/τα 50/2001,37787 και 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 


ΚΑΤΗΓΟΡΙΑ ΤΕ 

ΚΛΑΔΟΣ 

ΘΕΣΕΙΣ 

ΤΕ Διοικητικών - 
Λογιστικών 

ΤΕ 17 

1 

ΚΑΤΗΓΟΡΙΑ ΔΕ 

ΚΛΑΔΟΣ 

ΘΕΣΕΙΣ 

ΔΕ Τεχνικών 

ΔΕ 24 

1 

ΚΑΤΗΓΟΡΙΑ ΥΕ 

ΚΛΑΔΟΣ 

ΘΕΣΕΙΣ 

ΥΕ φυλάκων, κλητήρων, 
γεν καθηκόντων 

ΥΕ1 

4 

ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

ΚΑΤΗΓΟΡΙΑ ΥΕ 

ΚΛΑΔΟΣ 

ΘΕΣΕΙΣ 

ΥΕ φυλάκων, κλητήρων, 
γεν καθηκόντων 

ΥΕ1 

1 


Άρθρο 5 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, τις ηθι¬ 
κές αμοιβές, τα πειθαρχικά αδικήματα, τη λύση της υπαλ¬ 
ληλικής σχέσης και την ιατροφαρμακευτική περίθαλψη 
των υπαλλήλων εφαρμόζονται οι εκάστοτε ισχύουσες Νο¬ 
μοθετικές διατάξεις. 

Άρθρο 6 

Στον προϋπολογισμό του τρέχοντος έτους υπάρχουν 
πιστώσεις στους αντίστοιχους ΚΑ για την κάλυψη της μι¬ 
σθοδοσίας του υπηρετούντος προσωπικού. Η μελλοντική 


επιβάρυνση του προϋπολογισμού του ΔΑΚΠ δεν είναι δυ¬ 
νατόν να υπολογισθεί. 

Άρθρο 7 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης. 

Το προσωπικό που υπηρετεί κατά την δημοσίευση του 
παρόντος εντάσσεται στις θέσεις του ΟΕΥ που έχουν 
υποχρεωτικά δημιουργηθείγι’ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 22 Δεκεμβρίου 2004 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 13474 ( 3 ) 

Έγκριση του Οργανισμού Εσωτερικής Υπηρεσίας του 
Νομικού Προσώπου «Βαρβούτειο Δημοτικό Ωδείο 
Πτολεμαΐδας» Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΔΥΤ. ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις του άρθρου 8 του Ν. 2307/95. 

3) Τις διατάξειςτου άρθρου 14του Ν. 2880/2001. 

4) Την από 10.10.2003 (Πρακτικό 11/2003) θετική γνω¬ 
μοδότηση του Υπηρεσιακού Συμβουλίου του άρθ. 8 παρ. 
4τουΝ. 2307/95. 

5) Την αριθ. 12/2003 απόφαση Διοικητικού Συμβουλίου 
του Νομικού Προσώπου «Βαρβούτειο Δημοτικό Ωδείο 
Πτολεμαΐδας» 

6) Την αριθ. 511/2003 απόφαση Δημοτικού Συμβουλίου 
Δήμου Πτολεμαΐδας για την έγκριση και ψήφιση του 
Ο.Ε.Υ. του Νομικού Προσώπου. 

7) Την 4196/2001 απόφαση του Γ.Γ.Π.Δ.Μ. για τη μετα¬ 
βίβαση αρμοδιοτήτων, αποφασίζουμε: 

Εγκρίνουμε την 12/2003 απόφαση Διοικητικού Συμβου¬ 
λίου του Νομικού Προσώπου «Βαρβούτειο Δημοτικό 
Ωδείο Πτολεμαΐδας», σχετικά με την κατάρτιση και ψήφι¬ 
ση του Οργανισμού Εσωτερικής Υπηρεσίας του εν λόγω 
Νομικού Προσώπου. 

Η συγκρότηση και η διάρθρωση της Υπηρεσίας του 
ανωτέρω Νομικού Προσώπου έχει ως ακολούθως: 

Άρθρο 1° 

Ο Οργανισμός αυτός αποτελεί το πλαίσιο εσωτερικής 
υπηρεσίας του «Δημοτικού Ωδείου Πτολεμαΐδας» το 
οποίο ιδρύθηκε το Φεβρουάριο του 1994 με την υπ’ αριθμ. 
ΥΠΠΟ/ΚΑΤΕΧΝ/Δ/50657/ΦΕΚ 72/3.2.94 απόφαση ως 
ΒΑΡΒΟΥΤΕΙΟ ΔΗΜΟΤΙΚΟ ΩΔΕΙΟ ΠΤΟΛ/ΔΑΣ και το οποίο 
λειτουργεί κανονικά από το Β' εξάμηνο του σχολ. Έτους 
1994-95 έως σήμερα. 

Άρθρο 2° 

ΟΡΓΑΝΟΓΡΑΜΜΑ 

Το Ν.Π.Δ.Δ. «ΔΗΜΟΤΙΚΟ ΩΔΕΙΟ ΠΤΟΛΕΜΑΪΔΑΣ 
(Δ.Ω.Π.)» συγκροτείται οργανικά ως ακολούθως: 

Άρθρο 3° 

Η οργανική σύνθεση, η διαβάθμιση κατά σχολές για το 
Σχολ. Έτος 2002 - 2003 έχει ως εξής: 

Μόνιμο Προσωπικό 

1. Ένας (1) Γενικός Διευθυντής. Μουσικοπαιδαγωγός 
ανεγνωρισμένου κύρους με 15ετη πρ/νικού Διευθυντή 

2. Ένας (1) Καλλιτεχνικός Διευθυντής. Δίπλωμα οργά¬ 
νου και Ανωτέρων Θεωρητικών 

3. Τέσσερις (4) καθηγητές κιθάρας, (πτυχίο ή δίπλωμα) 

4. Τρεις (3) καθηγητές πιάνου, (πτυχίο ή δίπλωμα) 

5. Ένας (1) καθηγητής Φλάουτου, (πτυχίο ή δίπλωμα) 

6. Ένας (1) καθηγητής Κλαρινέτου, (πτυχίο ή δίπλωμα) 


7. Ένας (1) καθηγητής Χάλκινων πνευστών, (πτυχίο ή 
δίπλωμα) 

8. Ένας (1) καθηγητής Βυζαντινής Μουσικής, (πτυχίο ή 
δίπλωμα) 

9. Ένας (1) καθηγητής Βιολιού, (πτυχίο ή δίπλωμα) 

10. Ένας (1) καθηγητής Βιολοντσέλου, (πτυχίο ή δί¬ 
πλωμα) 

11. Ένας (1) καθηγητής Μονωδίας, (πτυχίο ή δίπλωμα) 

12. Τρεις (3) καθηγητές Ανωτέρων Θεωρητικών, (πτυχίο 
ή δίπλωμα) 

13. Ένας (1) Βιβλιοθηκονόμος (Βιβλιοθήκη Ωδείου). ΤΕ 

14. Ένας (1) κλητήρας (γενικά καθήκοντα). ΥΕ 

15. Ένας (1) φύλακας (φύλαξη κτιρίου, προαυλίου χώ¬ 
ρου και συντήρηση κήπου). ΥΕ 

16. Δύο (2) θέσεις κλάδου ΔΕ 1 Διοικητικού με βαθμό Δ - Α 

17. Μια (1) θέση κλάδου ΤΕ17 Διοικητικών Λογιστών με 
βαθμόΔ-Α 

18. Δύο (2) θέσεις κλάδου ΥΕ 16 καθαριστριών εσωτε¬ 
ρικών χώρων με βαθμό Ε - Β 

Άρθρο 4° 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον οργανισμό αυτό και 
όπως φαίνονται στο οργανόγραμμα που ακολουθεί, κα¬ 
θορίζονται ως εξής: 

1. Διοικητικό Συμβούλιο 

Το νομικό πρόσωπο του Δημοτικού Ωδείου Πτολ/δας δι- 
οικείται από το Διοικητικό του Συμβούλιο, που αποτελεί- 
ται από εννιά (9) μέλη, τα οποία ορίζονται με απόφαση του 
Δημοτικού Συμβουλίου του Δήμου Πτολ/δας, μαζί με τους 
αναπληρωτές τους. 

Τα μέλη του Διοικητικού Συμβουλίου ορίζονται ως εξής: 

Α) Τον Δήμαρχο Πτολ/δας ή Δημοτικό Σύμβουλο, ή Πο¬ 
λίτη ,ως Πρόεδρο, που ορίζεται με απόφαση του Δημάρ¬ 
χου Πτολ/δας.. 

Β) Τρεις (3) Δημοτικούς Συμβούλους, ως μέλη, έκτων 
οποίων ο ένας προέρχεται από την μειοψηφία. 

Γ) Δύο (2) δημότες του Δήμου Πτολ/δας, που να έχουν 
ανάλογη επαγγελματική ή κοινωνική δράση ή ειδικές γνώ¬ 
σεις, σχετικές με το σκοπό του Νομικού Προσώπου, εκ 
των οποίων ο ένας από τον χώρο των εκπαιδευτικών. 

Δ) Έναν (1) εκπρόσωπο του Συλλόγου Φίλων της Μου¬ 
σικής (ΣΥΝ. ΦΙΛ. ΜΟΥΣ.) δημότη Πτολεμαΐδας. 

Ε) Έναν (1) εκπρόσωπο των καθηγητώντου Ωδείου. 

Η) Έναν(1) εκπρόσωπο του Συλλόγου Γονέων και Κη¬ 
δεμόνων του Ωδείου. 

Η θητεία των μελών του Διοικητικού Συμβουλίου του 
Νομικού Προσώπου ορίζεται με απόφαση του Δημοτικού 
Συμβουλίου Πτολ/δας και λήγει πάντοτε με την εγκατά¬ 
σταση του νέου Διοικητικού Συμβουλίου. 

Τα μέλη του Διοικητικού Συμβουλίου μπορούν να αντι- 
κατασταθούν με απόφαση του Δημοτικού Συμβουλίου. 
Ειδικά για την αντικατάσταση των εκπροσώπων του δι¬ 
δακτικού προσωπικού του Ωδείου και του Συλλόγου Φί¬ 
λων της Μουσικής απαιτείται η σύμφωνη γνώμη του ορ¬ 
γάνου που τους πρότεινε. 

Το αξίωμα του μέλους του Διοικητικού Συμβουλίου του 
Οργανισμού είναι τιμητικό και άμισθο. Κατ’ εξαίρεση στα 
μέλη του μπορεί με απόφαση του Διοικητικού Συμβουλί¬ 
ου να παρέχεται αποζημίωση ανάλογη με το χρόνο απα¬ 
σχόλησής τους. Η αποζημίωση αυτή δεν αποτελεί μισθό, 
ούτε δημιουργεί δικαιώματα ή αξίωση από τις διατάξεις 
της Εργατικής ή ασφαλιστικής νομοθεσίας. 

Τα μέλη του Διοικητικού συμβουλίου οφείλουν να κατα¬ 
βάλουν την επιμέλεια που καταβάλουν στις δικές τους 
υποθέσεις κατά τη διαχείριση των υποθέσεων του Οργα¬ 
νισμού. 

Τον Πρόεδρο του Δ.Σ. και μετά από προσωπική του από¬ 
φαση, αντικαθιστά ο Αντιπρόεδρος ο οποίος είναι συγ¬ 
χρόνως και ο Σύμβουλος Σπουδών και Επιμόρφωσης του 
Δ.Ω.Π 

Σε συνεργασία με το Γ ενικό και τον Καλ/κό Δ/ντή, ο Αντι¬ 
πρόεδρος και Σύμβουλος Σπουδών και επιμόρφωσης (ο 
οποίος πρέπει να έχει επιστημονική κατάρτιση και ιδιαίτε¬ 


ρη ευαισθησία στα θέματα της μουσικής και του πολιτι¬ 
σμού) επιμελείται για την άψογη λειτουργία του Δ.Ω.Π. 
Προΐσταται Δε, εποπτεύει και φροντίζει για τη σύσταση, 
εκπαίδευση, παρουσίαση και αξιοποίηση όλων των Φω¬ 
νητικών και Οργανικών συνόλων του Ωδείου, πάντοτε σε 
συνεργασία με το Γ ενικό και Καλ/κό Δ/ντή. 

Πρόεδρος Δ.Σ. 

Σύμβουλος εκπαίδευσης - Επιμόρφωσης 

Ο Πρόεδρος του Διοικητικού Συμβουλίου έχει τις παρα¬ 
κάτω αρμοδιότητες: 

1. Επιμελείται της εκτέλεσης των αποφάσεων του Διοι¬ 
κητικού Συμβουλίου. 

2. Συγκαλεί σε συνεδρίαση το Διοικητικό Συμβούλιο και 
εισηγείται τα θέματα που είναι για συζήτηση. 

3. Παρακολουθεί και κατευθύνει τη λειτουργία του νο¬ 
μικού προσώπου, σύμφωνα με τις αποφάσεις του Διοικη¬ 
τικού Συμβουλίου και τις κατευθύνσεις του Δήμου 
Πτολ/δας. 

4. Προΐσταται των υπηρεσιών του νομικού προσώπου 
και εκδίδει τις πράξεις που αφορούν το προσωπικό του 
και είναι πειθαρχικά Προϊστάμενος αυτού. 

5. Εγκρίνει τη διενέργεια δαπανών που έχουν αποφασι- 
σθεί από το Δ.Σ και θεωρεί τα χρηματικά εντάλματα πλη¬ 
ρωμών που εκδίδουν οι αρμόδιες υπηρεσίες του Νομικού 
Προσώπου. 

6. Εκπροσωπείτο νομικό πρόσωπο σε κάθε δικαστήριο 
και δημόσια αρχή. Υπογράφει τα έγγραφα και τις συμβά¬ 
σεις του νομικού προσώπου. 

7. Αποφασίζει για τη λήψη εκτάκτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

8. Παρακολουθεί και υποστηρίζει τον Γενικό και Καλ/κό 
Δ/ντή σχετικά μετά εκπαιδευτικά προγράμματα και τις εκ¬ 
δηλώσεις του Ωδείου. 

9. Τον Πρόεδρο, εφ’όσον κωλύεται, αναπληρώνει ο 
Αντιπρόεδρος του Διοικητικού Συμβουλίου. 

2 α. Γραμματεία Προέδρου Δ.Σ 
Γ ραφείο Πρωτοκόλλου και Αρχείου 

Στην αρμοδιότητά της ανήκουν: 

1. Η γραμματειακή υποστήριξη του Προέδρου και του 
Δ.Σ. 

2. Η, σε συνεργασία με τον Πρόεδρο, κατάρτισητων θε¬ 
μάτων της Ημερήσιας Διάταξης του Δ.Σ και η επιμέλεια 
για την κοινοποίησή τους, κατά τις διατάξεις, στα μέλη 
του Δ.Σ. 

3. Η επιμέλεια για την προετοιμασία των αποφάσεων 
των πιο πάνω οργάνων. 

4. Η τήρηση των πρακτικών των συνεδριάσεων του Δ.Σ. 

5. Η υποβολή των αποφάσεων του Δ.Σ στην αρμόδια δι¬ 
οικητική αρχή ή το Δημοτικό συμβούλιο, αναλόγως του 
θέματος για έγκριση. 

6. Η διαβίβαση στις αρμόδιες υπηρεσίες του Νομικού 
Προσώπου ή του Δήμου, αποφάσεων σχετικών με το αντι¬ 
κείμενό τους. 

7. Η τήρηση ευρετηρίου αποφάσεων του Δ.Σ και εγκρι¬ 
τικών ή μη αποφάσεων της Διοικητικής αρχής. 

8. Η άμεση, σαφής και έγκαιρη ενημέρωση του Γ ενικού 
και του Καλ/κού Δ/ντή του Ωδείου για όλα τα θέματα που 
αφορούν την εύρυθμη λειτουργία αυτού, με κοινοποιή¬ 
σεις όλωντωναποφάσεωντουΔ.Σ του Ωδείου, καθώς και 
των εισερχομένων και εξερχόμενων εγγράφωντου ΥΠΠΟ 

και οποιωνδήποτε άλλων φορέων που έχουν άμεση σχέ¬ 
ση με το Ωδείο. 

Διευκρινίζεται ότι τα γραφεία της διοίκησης και τωντμη- 
μάτων είναι λειτουργικά και όχι ανεξάρτητα, με την έννοια 
ότι, ανάλογα με τις ανάγκες, εργαζόμενοι σε ένα γραφείο 
καλύπτουν ανάγκες και άλλων γραφείων. 

3. ΔΙΕΥΘΥΝΣΗ ΣΠΟΥΔΩΝ 
ΓΕΝΙΚΟΣ ΚΑΙ ΚΑΛΛΙΤΕΧΝΙΚΟΣ ΔΙΕΥΘΥΝΤΗΣ 

Ο Γενικός και ο Καλ/κός Δ/ντής ασχολούνται με την ορ¬ 
γάνωση και εποπτεία τόσο του τμήματος εκπαίδευσης 
του Ωδείου, όσο και όλων των τμημάτων επιμόρφωσης 
αυτού. 

4. ΓΕΝΙΚΟΣ ΔΙΕΥΘΥΝΤΉΣ 

Ο Γ ενικός Δ/ντής πρέπει να διαθέτει όλα τα τυπικά προ¬ 
σόντα που αφορούν την πρόσληψη του Καλ/κού Δ/ντή 
του Ωδείου και όπως αυτά αναφέρονται στο σχετικό νόμο 
του ΥΠΠΟ. 

Επιπλέον να είναι μουσικοπαιδαγωγός ανεγνωρισμέ- 
νου κύρους, δ/ντής οργανικών και φωνητικών συνόλων 
και να έχει τουλάχιστον 15ετή πείρα ως καλ/κός δ/ντής 
ανεγνωρισμένων Ωδείων με αποδεδειγμένη προϋπηρε¬ 
σία, σε ωδεία της Ελλάδας ή του εξωτερικού. 

Ο Γ ενικός Δ/ντής είναι προϊστάμενος όλου του διδακτι¬ 
κού προσωπικού, των διοικητικών υπαλλήλων (γραμμα¬ 
τεία καλ/κού δ/ντή και βιβλιοθηκονόμων),οργάνων, υπη¬ 
ρεσιών του ωδείου και των παραρτημάτων αυτού. 

Εισηγείται στο ΔΣ του ωδείου για κάθε ζήτημα που έχει 
σχέση με την λειτουργία και τις δραστηριότητες του Δη¬ 
μοτικού Ωδείου. Ο γενικός δ/ντής λογοδοτεί για τις πρά¬ 
ξεις του στο ΔΣ του ωδείου που είναι ο άμεσος προϊστά¬ 
μενός του και συνεργάζεται με τον καλ/κό δ/ντή. 

Δεν απαγορεύεται η σύμπτωση της ιδιότητας του γενι¬ 
κού και καλ/κού δ/ντή εφόσον έχειτα απαιτούμενα από το 
ΥΠΠΟ τυπικά και ουσιαστικά προσόντα. 

Ο Γ ενικός Δ/ντής μπορεί να είναι ή να μην είναι μέλος 
του ΔΣτου Ωδείου. 

Αν δεν είναι μέλος του ΔΣ έχει το δικαίωμα να παρίστα- 
ται στις συνεδριάσεις του χωρίς να ψηφίζει. 

Η αμοιβή και τα έξοδα παράστασης του γενικού δ/ντή 
ορίζονται με απόφαση του Διοικητικού Συμβουλίου του 
Ωδείου. 

Ο Γ ενικός Δ/ντής ορίζεται κάθε τέσσερα (4) χρόνια με 
απόφαση του ΔΣ του Ωδείου και τη σύμφωνη γνώμη του 
ΥΠΠΟ, βάσει του εσωτερικού κανονισμού του οργανι¬ 
σμού του Δημοτικού Ωδείου Πτολ/δας. 

5. ΚΑΛΛΙΤΕΧΝΙΚΟΣ ΔΙΕΥΘΥΝΤΗΣ 

Ο Καλ/κός Δ/ντής προσλαμβάνεται βάσει προσόντων 
τα οποία αναφέρονται στο άρθρο 15 παρ. 1/α του σχετι¬ 
κού νόμου του ΥΠΠΟ που έχει δημοσιευθεί στο 1 ο τεύχος 
του ΦΕΚ/7/15 Ιανουάριου του 1966 τα οποία είναι: 

Δίπλωμα συνθέσεως ή κλειδοκύμβαλου ή βιολιού ή βιο¬ 
λοντσέλου ή μονωδίας του Κρατικού Ωδείου Θεσ/νίκης ή 
άλλων ανεγνωρισμένων Ωδείων της ημεδαπής ή αναγνω¬ 
ρισμένης Ανώτατης Μουσικής Σχολής της αλλοδαπής και 
πτυχίου Αντίστιξης και Φυγής των αυτών ως άνω ωδείων 
και Μουσικών Σχολών και 1 θετής τουλάχιστον ευδόκιμος 
Καλλιτεχνική διδακτική προϋπηρεσία στις σχολές αυτές. 

Με απόφαση του Διοικητικού Συμβουλίου ορίζεται κάθε 
πέντε (5) ο καλ/κός Δ/ντής. 

Η απόφαση πρέπει να εγκριθεί από το ΥΠΠΟ. 


Ο καλ/κός δ/ντής πρέπει να διαθέτει όλα τα τυπικά προ¬ 
σόντα που ορίζονται στο νόμο για Διευθυντή Ωδείου και 
να είναι μουσικός αναγνωρισμένου κύρους. 

Τα καθήκοντα του Καλ/κού Δ/ντή είναι: 

1. Η γενική καλλιτεχνική εποπτεία σε όλες τις Μουσικές 
Σχολές του Ωδείου και στα παραρτήματα αυτού. 

2. Σε συνεργασία με το Γ ενικό Δ/ντή αποφασίζει το διο¬ 
ρισμό και την παύση του κατώτερου εκπαιδευτικού προ¬ 
σωπικού και εισηγείται στο Διοικητικό Συμβούλιο για τους 
διορισμούς, προβιβασμούς καιτιςπαύσειςτου Ανώτερου 
εκπαιδευτικού προσωπικού. Επίσης εισηγείται την τιμητι¬ 
κή ονομασία των Εφόρων διαφόρων Σχολών. 

3. Εισηγείται στην Καλλιτεχνική Επιτροπή τους κανονι¬ 
σμούς και τις εγκυκλίους που αφορούν σε όλα τα Καλλι¬ 
τεχνικά και παιδαγωγικά θέματα. 

4. Με την έγκριση του Γενικού Δ/ντή διεξάγει ο ίδιος ή 
με αντιπρόσωπό του, όλες τις ετήσιες εξετάσεις και προ¬ 
εδρεύει σε όλες τις Εξεταστικές Επιτροπές. 

5. Βαθμολογεί όλους τους μαθητές, συμβουλεύει και 
καθοδηγεί το διδακτικό προσωπικό για την καλύτερη 
εκτέλεση των καθηκόντων του και υποβάλλει ετήσια γρα¬ 
πτή έκθεση στο Διοικητικό Συμβούλιο για την Καλλιτεχνι¬ 
κή και εκπαιδευτική πορεία του Ωδείου και των παραρτη¬ 
μάτων του. 

6. Εκπροσωπείτο Δημοτικό Ωδείο σε όλες τις συναλλα¬ 
γές που αφορούν καλλιτεχνικά θέματα και στις επαφές με 
τα αρμόδια Υπουργεία και τους άλλους φορείς. Η αμοιβή 
και τα έξοδα παράστασης του Καλ/κού Δ/ντή καθορίζο¬ 
νται από το Διοικητικό Συμβούλιο. 

Βάσει δε του εσωτερικού κανονισμού του Ωδείου, ο 
Δ/ντής είναι ο βασικός υπεύθυνος και για την επιμόρφω¬ 
ση των σπουδαστών η οποία πραγματοποιείται με τη συμ¬ 
μετοχή αυτών: 

1. στα οργανικά και φωνητικά σύνολα 

2. στις εργασίες και στην αξιοποίηση της βιβλιοθήκης 

3. στα σεμινάρια και κοντσέρτα 

4. στις εκπαιδευτικές εκδρομές, την ριϊπια νίεΐα, τη μου¬ 
σική δωματίου κ.α. 

Οι ιδιοκτήτες όταν δεν είναι συγχρόνως και Διευθυντές 
των εκπαιδευτικών μουσικών ιδρυμάτων, δεν επιτρέπεται 
να επεμβαίνουν καθ’ οποιονδήποτε τρόπο στα καθήκοντα 
του Γενικού και του Καλλιτεχνικού Δ/ντού καθώς και του 
λοιπού διδακτικού προσωπικού του Ιδρύματος. 

Ο ήδη Καλλιτεχνικός Διευθυντής του Δ.Ω. Π διατηρεί τη 
θέση του μέχρις ότου αποχωρήσει οικειοθελώς, παράλ¬ 
ληλα θα εκτελεί και χρέη γενικού διευθυντή. 

Κωλυομένουτου Καλλιτεχνικού Διευθυντή, χρέη Καλλι¬ 
τεχνικής Διεύθυνσης χωρίς δικαίωμα υπογραφής επισή¬ 
μων εγγράφων προς το ΥΠΠΟ, εκτελεί εκπρόσωπος από 
το μόνιμο προσωπικό με ανάλογα προσόντα μετά από 
πρόταση του Καλλιτεχνικού Διευθυντή και έγκριση από το 
Δ.Σ. 

5 α. Γραμματεία Διεύθυνσης και Επιμορφωτικών 
Εκδηλώσεων Δημόσιες Σχέσεις - Γ ραφείο Τύπου 

Στην αρμοδιότητά της ανήκει η άψογη διεξαγωγή των 
μαθημάτων και των πόσης φύσεως εκδηλώσεων και υπο¬ 
χρεώσεων τόσο έναντι του ΥΠΠΟ όσο και του Δ.Σ. του 
ωδείου. 

Η Γ ραμματεία αυτή - που πρέπει να αριθμείτουλάχιστον 
δύο (2) υπαλλήλους - (το Ωδείο λειτουργεί από τις 9.00 
π.μ έως και τις 9.00 μ.μ) έχει ως αντικείμενο εργασίας τις 
παρακάτω ενασχολήσεις: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


847 


1. Διεκπεραίωση όλης της αλληλογραφίας του ΥΠΠΟ. 

2. Παρουσία διδακτικού προσωπικού και σπουδαστών. 

3. Μητρώο διδακτικού προσωπικού και σπουδαστών. 

4. Εγγραφές και μαθητολόγια. 

5. Προγράμματα διδασκαλίας και ωρολόγιο πρόγραμμα. 

6. Βοηθητικές εργασίες εξετάσεων, κοντσέρτων, σεμι¬ 
ναρίων και καλ/κών εκδηλώσεων. 

7. Τήρηση καρτελών επικοινωνίας με γονείς. 

8. Επικοινωνία για άμεση ενημέρωση του ΔΣτου ωδείου. 

9. Η γραμματειακή υποστήριξη του Δ/ντή του ωδείου σε 
ότι αφορά τη διεξαγωγή των μαθημάτων αυτού. 

10. Η παρουσία στις πάσης φύσεως εξετάσεις του 
ωδείου και όλων των εκδηλώσεων αυτού. 

11. Η άμεση και έγκαιρη ενημέρωση του ΔΣ για όλα τα 
θέματα που το αφορούν. 

12. Η εκτέλεση κάθε εργασίας που αφορά τον προ¬ 
γραμματισμό, την διοργάνωση και την διεξαγωγή όλων 
των εκδηλώσεων του Δ.Ω.Π εκπαιδευτικών και πολιτιστι¬ 
κών. (Σεμινάρια, κοντσέρτα, μουσικοφιλολογικές εκδη¬ 
λώσεις, εκπαιδευτικές εκδρομές κλπ) 

13. Η γραμματειακή υποστήριξη για τις δημόσιες σχέ¬ 
σεις και το γραφείο τύπου. 

Διευκρινίζεται ότι η Γραμματεία αυτή είναι ανεξάρτητη 
με την έννοια ότι οι εργαζόμενοι σε αυτή καλύπτουν ανά¬ 
γκες αποκλειστικά εκπαιδευτικές και επιμορφωτικές βά¬ 
σει σχετικών διατάξεων περί λειτουργίας ωδείων του 
ΥΠΠΟ. 

6. ΚΑΛΛΙΤΕΧΝΙΚΗ ΕΠΙΤΡΟΠΗ 

Για την καλύτερη και αποτελεσματικότερη πραγματο¬ 
ποίηση των καλλιτεχνικών σκοπών του Δ.Ω.Π ορίζεται 
Καλλιτεχνική επιτροπή με απόφαση του Δ.Σ του ωδείου 
και έχει την ίδια με αυτό θητεία. Είναι επταμελής και απο- 
τελείται από τον Πρόεδρο του Δ.Σ του ωδείου, τον Γ ενικό 
Δ/ντή, τον Καλ/κό Δ/ντή και τέσσερις εφόρους Σχολών 
τους οποίους προτείνουν οι Δ/ντές. Η καλ/κή επιτροπή 
βρίσκεται σε απαρτία όταν παρίστανται τέσσερα (4) από 
τα μέλη της. Πρόεδρος της καλ/κής επιτροπής είναι ο Γε¬ 
νικός Δ/ντής και χρέη Γ ραμματέα εκτελεί η Γ ραμματεία 
Δ/νσης και επιμορφωτικών εκδηλώσεων του ωδείου, χω¬ 
ρίς ψήφο. 

Η καλ/κή επιτροπή γνωματεύει για κάθε καλλιτεχνικό 
και επιμορφωτικό ζήτημα για το οποίο ζητείται η γνώμη 
της από το Δ.Σ και τη Δ/νση του ωδείου. 

Επίσης μπορεί να κληθεί να συμμετάσχει στις συνε¬ 
δριάσεις του Δ.Σ όταν συζητούνται καλλιτεχνικά και εκ¬ 
παιδευτικά ζητήματα. 

Γνωματεύει και εισηγείται στο Δ.Σ την πρόσληψη και 
τους προβιβασμούς του διδακτικού προσωπικού από το 
βαθμό του δασκάλου Α' στους ανώτερους βαθμούς, 
όπως και για την δωρεάν φοίτηση απόρων μαθητών και 
μαθητριών του Ωδείου και για τον καθορισμό των διδά¬ 
κτρων. 

Εξετάζει τις εισηγήσειςτου διδακτικού προσωπικού για 
χορήγηση υποτροφιών, διακρίσεων, επαίνων κλπ στους 
σπουδαστές και εισηγείται προς το Δ.Σ. 

Διεκπεραιώνει και υποστηρίζει τις πάσης φύσεως επι¬ 
μορφωτικής εκδηλώσεις. Οι αποφάσεις της Καλ/κής επι¬ 
τροπής εφαρμόζονται υποχρεωτικά εφόσον εγκριθούν 
από το Δ.Σ του ωδείου. 

Η καλ/κή επιτροπή συνεδριάζει τακτικά, μια φορά του¬ 
λάχιστον στους δύο μήνες, και έκτακτα όποτε κληθεί 
ύστερα από πρόσκληση του Προέδρου της ή από αίτηση 
των μελών της. Οι αποφάσεις λαμβάνονται κατά πλειο- 


ψηφία, και σε περίπτωση ισοψηφίας υπερισχύει η ψήφος 
του Προέδρου. 

7. ΤΜΗΜΑ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

ΠΡΟΪΣΤΑΜΕΝΟΣ ΔΙΟΙΚΗΤΙΚΟΥ 
ΚΑΙ ΟΙΚΟΝΟΜΙΚΟΥ ΤΜΗΜΑΤΟΣ 

Στην αρμοδιότητά του ανήκουν: 

1. Η εποπτεία και ο έλεγχος των τμημάτων και των γρα¬ 
φείων του Διοικητικού και οικονομικού τμήματος και της 
γραμματείας του Προέδρου και του ΔΣτου Ν.Π. 

2. Ο συντονισμός, η κατεύθυνση και η καθοδήγηση των 
γραφείων για την άσκηση των αρμοδιοτήτων τους με βά¬ 
ση τον παρόντα Οργανισμό και των σχετικών νόμων και 
διαταγμάτων. 

3. Η συγκέντρωση, η παρακολούθηση και η κοινοποίη¬ 
ση στα αρμόδια γραφεία των διαταγμάτων και των διοι¬ 
κητικών αποφάσεων που κοινοποιούνται στο Ν.Π και που 
εκδίδονται από αυτό (αποφάσεις ΔΣ κτλ) 

4. Η τήρηση εμπιστευτικού πρωτοκόλλου εφόσον δεν 
το τηρεί ο Πρόεδρος. 

5. Η παραλαβή της αλληλογραφίας και ο χαρακτηρι¬ 
σμός της για την κατανομή της με βάση το περιεχόμενό 
της. 

6. Η άσκηση εποπτείας στο προσωπικό του Ν.Π με οποι¬ 
αδήποτε σχέση εργασίας και εισήγηση στον Πρόεδρο 
του Ν.Π κάθε θέματος που αφορά την κατάστασή του. 

7. Ο έλεγχος και η θεώρηση όλων των καταστάσεων 
πληρωμής του προσωπικού, των χρηματικών ενταλμάτων 
και λοιπών παραστατικών, πριν υπογραφούν από τον 
Πρόεδρο του Ν.Π. 

8. Η παροχή οδηγιών για τη σύνταξη του Προϋπολογι¬ 
σμού του Ν.Π, η εποπτεία κατάρτισής του και η επιμέλεια 
για τη για τη σωστή εκτέλεσή του. 

9. Η υπογραφή κάθε βεβαιωτικού σημειώματος για τα 
έσοδα του Ν.Π. 

10. Η μεταβίβαση κάθε νομικού θέματος στη Νομική 
υπηρεσία του Δήμου και κάθε τεχνικού, αντίστοιχα, στην 
Τεχνική Υπηρεσία του Δήμου. 

11. Η σε συνεργασία με την Καλλιτεχνική Δ/νση του 
Δ.Ω.Π αντιμετώπιση των προβλημάτων επίδοσης, απόδο¬ 
σης, συμμετοχής, ήθους και γενικότερης προόδου του 
επιπέδου φοίτησης των μαθητών. 

12. Η εποπτεία και ο έλεγχος των γραφείων που συ¬ 
γκροτούν το τμήμα του. 

13. Ο συντονισμός και η καθοδήγηση των γραφείων 
που απαρτίζουν το τμήμα του για την άσκηση των αρμο¬ 
διοτήτων τους. 

14. Ο έλεγχος και η θεώρηση όλων των εγγράφων των 
υφισταμένων του. 

15. Η μέριμνα για την ορθή, σύντομη και ταχεία διεκπε¬ 
ραίωση των υποθέσεων αρμοδιότητάς του. 

16. Η εισήγηση για τη λήψη μέτρων, για την ομαλή λει¬ 
τουργία των γραφείων του τμήματός του. 

Επιπλέον ο Προϊστάμενος Διοικητικού και Οικονομικού: 

Α. Είναι υπεύθυνος για την προμήθεια και τον έγκαιρο 
εφοδιασμό του Ωδείου με τα αναγκαία υλικά, για την κα¬ 
λή φύλαξη, συντήρηση και διάθεσή τους, καθώς και για τη 
λοιπή ενγένει περιουσία του Ωδείου, σύμφωνα με τις εκά- 
στοτε αποφάσεις του Διοικητικού Συμβουλίου. 

Β. Συντάσσειτις μισθοδοτικές καταστάσεις του προσω¬ 
πικού του Ωδείου και υπολογίζει, με βάση τις ισχύουσες 

διατάξεις, τυχόν πρόσθετες αμοιβές (υπερωρίες κλπ), 
που προκύπτουν. 

Γ. Πραγματοποιεί τις πληρωμές και εισπράξεις του νο¬ 
μικού προσώπου. Γιατις πληρωμές συνυπογράφει με τον 
Πρόεδρο του Δ.Σ, τις απαραίτητες επιταγές ή πληρώνει 
με μετρητά, εφόσον δεν εκδίδεται επιταγή, λαμβάνοντας 
σχετική απόδειξη από τον δικαιούχο. 

Δ. Είναι υπεύθυνος για την έγκαιρη απόδοση των γενο- 
μένων κρατήσεων, για φόρους ή ασφαλιστικές εισφορές. 

Ε. Είναι υπεύθυνος για την τήρηση, γενικά, των λογα¬ 
ριασμών του Ν.Π, τη συγκέντρωση των παραστατικών 
στοιχείων της διαχείρισης και τη φύλαξη και ταξινόμηση 
όλων των δικαιολογητικών, εισπράξεων και πληρωμών, 
έτσι ώστε να είναι ευχερής ο έλεγχος της διαχείρισης σε 
οποιοδήποτε χρόνο. 

ΣΤ. Συνεργάζεται με τον Προϊστάμενο του Ν.Π για την 
κατάρτιση του προϋπολογισμού, του απολογισμού και 
του ισολογισμού του Ν.Π, εισηγούμενος εγκαίρως τυχόν 
αναμόρφωσή του. 

Ζ. Εκτελεί κάθε άλλη εργασία διοίκησης και διαχείρισης 
που του ανατίθεται 

Ο προϊστάμενος του Διοικητικού και Οικονομικού τμή¬ 
ματος του Ν.Π.Δ.Δ ορίζεται από τους κλάδους ΤΕ9 ή ΔΕΙ 
με βαθμό Α και σε περίπτωση έλλειψης από βαθμό Β. 

7 α. Γ ραφείο Λογιστηρίου - Ταμείο - 
Γ ραφείο Προσωπικού - Γ ραφείο Προμηθειών- 
Περιούσιας και Διαχείρισης Υλικού 

Στην αρμοδιότητάτου ανήκουν: 

1. Η ευθύνη κάθε εισφοράς και εσόδου του Ν.Π. 

2. Η έκδοση των βεβαιωτικών σημειωμάτων των οίκοθεν 
εισπράξεων των υπόχρεων. 

3. Η επιμέλεια της εκκαθάρισης και εντολής πληρωμής 
κάθε δαπάνης του Ν. Π. 

4. Ο έλεγχος των προβλεπόμενων από το νόμο δικαιο- 
λογητικών κάθε δαπάνης. 

5. Ο έλεγχος της διαπίστωσης ύπαρξης σχετικής πί¬ 
στωσης για την πληρωμή της δαπάνης. 

6. Η αναγνώριση των πιστωτών του Ν.Π με την προσυ- 
πογραφή των πράξεων εκκαθάρισης, αναγνώρισης και 
έκδοσης των οικείων χρηματικών ενταλμάτων, μέσα στις 
πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των προβλεπόμενων έκτου νόμου βιβλίων. 

9. Η σύνταξη μισθοδοτικών καταστάσεων όλου του Ν.Π, 
η μέριμνα γιατηντακτική και έγκαιρη πληρωμήτωνπάσης 
φύσεως αποδοχών όλων των μισθωτών του Ν.Π και η 
εκτέλεση κάθε εργασίας που έχει σχέση με την ασφάλισή 
τους. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό, καθώς και 
η συνεργασία του με το γραφείο προσωπικού για κάθε θέ¬ 
μα που αφορά τους εργαζόμενους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Ν.Π και τη λει¬ 
τουργία του Δ.Ω.Π με την άμεση επίβλεψη του Προϊστα¬ 
μένου του τμήματος και του Δ/ντή. 

12. Η επιμέλεια της έγκαιρης και κανονικής παραλαβής 
από την αρμόδια Επιτροπή κάθε προμήθειας και η ευθύ¬ 
νη παράδοσης όλων αυτών στο Δ.Ω.Π, ανάλογα με τις 
ανάγκες του, δυνάμει αποδεικτικών παραλαβής του 
Δ.Ω.Π. 


13. Η σύνταξη σχεδίων Προϋπολογισμού - Απολογι¬ 
σμού, προκειμένου να τεθούν υπόψη του προϊσταμένου 
του τμήματος, πριν διαβιβαστεί στο Δ.Σ για έγκριση. 

14. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησής του, καθώς 
και η σύνταξη εισήγησης αναμόρφωσής του όπου και 
όταν παρίσταται ανάγκη. 

15. Η επιμέλεια σύνταξης της έκθεσης αναμόρφωσης 
εσόδων και εξόδων του Ν. Π. 

16. Η συγκέντρωση κάθε κινητής και ακίνητης περιου¬ 
σίας του Ν.Π και η περιφρούρηση των δικαιωμάτων κυ¬ 
ριότητας, νομής και κατοχής από το Ν.Π της. 

16. Η τήρηση αρχείου κληροδοτημάτων και δωρεώντου 
Ν.Π. 

Διευ κρινίζεται ότι τα γραφεία της διοίκησης καιτωντμη- 
μάτων είναι λειτουργικά και όχι ανεξάρτητα, με την έννοια 
ότι, ανάλογα με τις ανάγκες, εργαζόμενοι σε ένα γραφείο 
καλύπτουν ανάγκες και άλλων γραφείων 

7.β. ΒΟΗΘΗΤΙΚΕΣ ΥΠΗΡΕΣΙΕΣ 

Καθορίζονται από τον Προϊστάμενο Διοικητικού βάσει 
των αναγκών του τμήματος που προΐσταται και διεκπε- 
ραιώνονται από το "Γραφείο Προσωπικού 11 και έναν κλη¬ 
τήρα, ανάλογα από το αντικείμενο της βοηθητικής εργα¬ 
σίας και πάντοτε κατά την κρίση του προϊσταμένου του 
τμήματος και τη σύμφωνη γνώμη του Δ.Σ και του Δ/ντή. 

7.β.1 Γ ραφείο Πρωτοκόλλου - Αρχείου 

Στην αρμοδιότητάτου ανήκουν: 

1. Η παραλαβή και αυθημερόν πρωτοκόλληση, ευρετη- 
ρίαση και συσχέτιση των κάθε φύσεως εισερχομένων εγ¬ 
γράφων. 

2. Η έγκαιρη διανομή στα γραφεία των εγγράφων προς 
ενέργεια και η τήρηση των πρωτότυπων στο αρχείο. 

3. Η παραλαβή καιηταξινόμησητωνπροοριζομένωνγια 
αρχειοθέτηση εγγράφων. 

4. Η διεκπεραίωση κάθε εισερχόμενου και εξερχόμενου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του αρχείου του Ν.Π και η εισήγηση για την 
καταστροφή του θεωρούμενου ως άχρηστου, όταν απαι¬ 
τείται, καθώς και του αρχείου της Εφημερίδας της Κυ¬ 
βέρνησης. 

6. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών των διαφόρων αρχών. 

7. Η εφαρμογή της ισχύουσας νομοθεσίας, σχετικά με 
την υπηρεσιακή κατάσταση του πάσης φύσεως προσωπι¬ 
κού του Ν.Π. 

8. Η τήρηση των ατομικών φακέλων και ευρετηρίων του 
προσωπικού του Ν.Π με οποιαδήποτε σχέση εργασίας, 
των συνταξιούχων καθώς και των δελτίων παρουσίας 
τους και φροντίδα για τη συνεχή παρακολούθηση και ενη¬ 
μέρωσή τους. 

9. Η σύνταξη, κατά νόμο, των πινάκων αρχαιότητας των 
υπαλλήλων του Ν.Π. 

10. Η σύνταξη των παραστατικών στοιχείων πληρωμής 
του υπηρετούντος προσωπικού και η έγκαιρη κοινοποίη¬ 
ση των μεταβολών στο αρμόδιο γραφείο. 

11. Η διεξαγωγή όλων των διαδικασιών που είναι απα¬ 
ραίτητες για τηνπρόσληψη προσωπικού, τις προαγωγές, 
απολύσεις, παραιτήσεις, αποσπάσεις, μετατάξεις, χορη¬ 
γήσεις αδειών, πειθαρχικές υποθέσεις και κοινοποίησή 
τους στο τμήμα λογιστικού. 




ΦΕΚ87 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


849 


12. Η έκδοση πιστοποιητικών υπηρεσιακών μεταβολών 
για κάθε χρήση. 

13. Η έκδοση εγκυκλίων του Προέδρου του Ν.Π που 
ρυθμίζουν τα εσωτερικά λειτουργικά προβλήματα των 
υπηρεσιών. 

14. Η παρακολούθηση του πειθαρχικού δικαίου που 
ισχύει κάθε φορά για το προσωπικό του Ν.Π και η ενημέ¬ 
ρωση του Προέδρου του Ν.Π. 

15. Η σύνταξη του σχεδίου Ο.Ε.Υτου Ν.Π προκειμένου 
να τεθεί υπόψη του σωματείου εργαζομένων, για να εκ- 
φράσειτη γνώμη του πριν διαβιβαστεί στο Δ.Στου Ν .Π για 
έγκριση. 

16. Η παραλαβή από την υπεύθυνη του γραφείου, των 
ημερήσιων δελτίων προσέλευσης και αναχώρησης του 
προσωπικού του Ν.Π για τη συνεχή παρακολούθηση και 
ενημέρωσή τους. 

7 β 2. Επιστασία 

Στην αρμοδιότητά της ανήκουν οι εργασίες καθαριότη¬ 
τας και επιστασίας. Χρησιμοποιεί υλικά καθαριότητας 
που παραλαμβάνει από το τμήμα Ο.Δ.Υ με υπηρεσιακό 
σημείωμα. 

7 β 3 . Κλητήρας - 7 β 4. Φύλακας 

Απαραίτητοι και οι δύο για τις πόσης φύσεως εξωτερι¬ 
κές και βοηθητικές εργασίες, την ασφαλή διακίνηση των 
μαθητών και τη διαφύλαξη του κτιρίου και του εξοπλι¬ 
σμού αυτού 

8. ΤΜΗΜΑ ΕΚΠΑΙΔΕΥΣΗΣ 

9.ΕΦΟΡΟΙ ΣΧΟΛΩΝ 

Σε κάθε αναγνωρισμένη Σχολή υπάρχει και ο αντίστοι¬ 
χος έφορος ο οποίος διενεργεί τις επιθεωρήσεις και τις 
προαγωγικές εξετάσεις Α' και Β' εξαμήνου ως δεύτερο 
μέλος 3μελούς επιτροπής η οποία αποτελείται από το 
Δ/ντή, τον Έφορο και τον διδάσκοντα καθηγητή. Των εξε¬ 
τάσεων αυτών προεδρεύει πάντοτε ο Δ/ντής ο οποίος ει- 
σηγείται και την πρόσληψη εφόρων των οπίων τα τυπικά 
προσόντα απαιτούν δίπλωμα και δετή προϋπηρεσία. 

Οι Έφοροι Σχολών προσλαμβάνονται βάσει των σχετι¬ 
κών διατάξεων, του ΥΠΠΟ μετά από απόφαση του ΔΣτου 
Δ.Ω.Π και έγκριση του ΥΠΠΟ, είτε ανήκουν είτε όχι, στο 
διδακτικό προσωπικό του ωδείου. Τα προσόντα τους 
αναφέρονται στον εσωτερικό κανονισμό του Δ.Ω.Π. 

10. ΔΙΔΑΚΤΙΚΟ ΠΡΟΣΩΠΙΚΟ 

Η πρόσληψη και η ενασχόληση του Διδακτικού προσω¬ 
πικού πραγματοποιείται όπως ορίζει ο σχετικός νόμος 
του ΥΠΠΟ ΦΕΚ 7/15- Ιανουάριου του 1996, άρθρο 14. 

Τα καθήκοντα του διδακτικού προσωπικού του νομικού 
προσώπου προσδιορίζονται με τον οργανισμό εσωτερι¬ 
κής υπηρεσίας (Ο.Ε.Υ). Ενδεικτικά ισχύουντα εξής: 

- Τ ο Διδακτικό προσωπικό φροντίζει για τη σωστή εφαρ¬ 
μογή της διδακτέας ύλης και όπως αυτή φαίνεται στις 
σχετικές διατάξεις του ΥΠΠΟ. 

- Εισηγείται τις ανάγκες εφοδιασμού των αιθουσών για 
την εφαρμογή του προγράμματος με άλατα εποπτικά μέσα. 

- Βοηθά τους αδύνατους μαθητές για την κατανόηση 
των μαθημάτων. 

- Ενημερώνει τους γονείς και τους αρμόδιους για το 
ήθος, την παρουσία, την επίδοση και απόδοση και τη γε¬ 
νικότερη πρόοδο των μαθητών. 

- Τηρεί βιβλίο παρουσίας των μαθητών και ενημερώνει 
αρμοδίως τους γονείς αυθημερόν για τις καθυστερήσεις 


μαθητών στην προσέλευσή τους, είτε στις απουσίες τους. 

- Λόγω της άμεσης επικοινωνίας του με τους μαθητές, 
προσφέρει σ’ αυτούς, με υπομονή και στοργή, όλες τις 
δυνατότητες για να αναπτύξουν την προσωπικότητά 
τους, επιδιώκοντας συνεχώς να δημιουργήσουν σ’ αυ¬ 
τούς ικανότητα, συγκέντρωση, αυτενέργεια, εμπιστοσύ¬ 
νη στον εαυτό τους και στις προσωπικές δυνατότητές 
τους. 

11. ΤΜΗΜΑ ΕΠΙΜΟΡΦΩΣΗΣ 

Διοργάνωση κοντσέρτων, σεμιναρίων, εκπαιδευτικών 
εκδρομών, συμμετοχή στα οργανικά και φωνητικά σύνο¬ 
λα καθώς και στη μουσική Δωματίου. 

11 α. ΤΜΗΜΑΤΑ ΣΥΝΟΛΩΝ 

Στο Ωδείο λειτουργούν οργανικά και φωνητικά τμήματα 
συνόλων, τόσο για το υποχρεωτικό μάθημα της Μουσικής 
Δωματίου, όσο και για την επιμόρφωση των σπουδαστών 
αυτού. 

Συγκεκριμένα λειτουργούν: 

"Πολυφωνική" χορωδία με τμήματα Ανδρών, Γυναικών, 
Εφήβων και Παιδιών. 

Χορωδία Βυζαντινής και Ελληνικής Παραδοσιακής 
Μουσικής. 

Ορχήστρες Ποικίλης Μουσικής, Μουσικής Δωματίου, 
Κιθαριστών και Μαντολινάτας. 

Προβλέπεται η ίδρυση Συμφωνικής Ορχήστρας. 

11 β. ΤΜΗΜΑ ΜΟΥΣΙΚΗΣ ΒΙΒΛΙΟΘΗΚΗΣ 

Μέσα στην ατμόσφαιρα της μουσικής βιβλιοθήκης, οι 
σπουδαστές θα επιδίδονται σε μια αυτομόρφωση, καθώς 
θ’ ασχολούνται με κάτι που τους ευχαριστεί και τους ξε¬ 
κουράζει. Θ’ αποκτούν ειδικές γνώσεις και θα ευρύνουν 
το διανοητικό και το μουσικό τους ορίζοντα. Θ’ αρχίζουν 
να στοχάζονται, να διαλογίζονται και να μαθαίνουν την 
εσωτερική τους ζωή. Θα μαθαίνουν να σκέπτονται, να πα¬ 
ράγουν και να πραγματώνουν. Να γνωρίζουν τον εαυτό 
τους και να κατανοούν καλύτερα τους άλλους. Θ’ απο¬ 
κτούν μουσική καλλιέργεια με ειδικές γνώσεις και ουσια¬ 
στική υποδομή, εφόδια απαραίτητα τόσο για την άριστη 
παρακολούθηση των μουσικών τους σπουδών, όσο και 
για την εποικοδομητική μελλοντική αξιοποίησή τους. 

Στο πλαίσιο αυτό επιδιώκεται η αξιοποίηση της μουσι¬ 
κής βιβλιοθήκης που είναι εξοπλισμένη με τα πιο αντι¬ 
προσωπευτικά συγγράμματα και ΘΩ μουσικής, ελληνικά 
και ξένα, σε μια προσπάθεια να καλυφθεί όσο το δυνατό 
μεγαλύτερος χώρος από τον κόσμο της μουσικής που 
προσαρμόζεται φυσικά στις σπουδές των μαθητών μας 
και που ολοένα θα συμπληρώνεται καλύτερα και ουσια¬ 
στικότερα μέχρι την ολοκλήρωσή της. 

Κάθε τάξη των θεωρητικών και ιστορικών μαθημάτων 
θα εργάζεται ομαδικά στη μουσική βιβλιοθήκη, με την πα¬ 
ρουσία του υπεύθυνου Επιμελητή - Δασκάλου - Καθηγη¬ 
τή, σε μια αναζήτηση πλατύτερη που θα διευρύνει τον 
Ωδειακό χώρο και θα τροφοδοτεί τις κλήσεις και τα εν¬ 
διαφέροντα των σπουδαστών. 

7. Η Μουσική Βιβλιοθήκη θα λειτουργεί καθημερινά κά¬ 
τω από την εποπτεία και ευθύνη Μουσικού - Βιβλιοθηκο- 
νόμου και θα είναι δανειστική. 

8. Στη Μουσική Βιβλιοθήκη του Ωδείου θα μπορείτε: 

α) να διαβάζετε οποιοδήποτε σύγγραμμα ή παρτιτούρα 
χωρίς να ενοχλείτε ή να σας ενοχλούν. 

β) να ακούτε οποιοδήποτε ΘΩ χωρίς να ενοχλείτε ή να 
σας ενοχλούν και 

γ) να διαβάζετε την πάρτα ή την παρτιτούρα σας και 
συγχρόνως να ακούτε τη μουσική που διαβάσατε (αντί¬ 
στοιχο ΘΩ), χωρίς να ενοχλείτε ή να σας ενοχλούν. 

10. Η μουσική Βιβλιοθήκη του Δ.Ω.Π. θα λειτουργεί τό¬ 
σο σαν αναγνωστήριο, όσο και σαν δΐυόίο μουσικής ακρό¬ 
ασης για όλους, τις ημέρες και ώρες που συναποφασί¬ 
ζουν το Δ.Σ. του Ωδείου και ο Καλ/κός Δ/ντής. 

Το πρόγραμμα λειτουργίας της θα ανακοινώνεται στον 
τύπο και θα αναρτάται στον πίνακα ανακοινώσεων του 
Ωδείου κάθε χρόνο. 

11 γ. ΒΙΒΛΙΟΘΗΚΟΝΟΜΟΣ 

Προσλαμβάνεται από το ΔΣ του Δ.Ω.Π, διαθέτει τα τυ¬ 
πικά (πτυχίο) και ουσιαστικά (προϋπηρεσία) προσόντα 
και ασκεί τα καθήκοντα της λειτουργίας της Βιβλιοθήκης 
όπως αυτά καθορίζονται από τον Πρόεδρο και τα μέλη 
της Καλλιτεχνικής Επιτροπής και εγκρίνονται από το ΔΣ 
του Ωδείου. 

11 δ ΓΡΑΦΕΙΟ ΛΕΙΤΟΥΡΓΙΑΣ & ΑΡΧΕΙΟΥ ΒΙΒΛΙΟΘΗΚΗΣ 

Εξυπηρετείται από τον Βιβλιοθηκονόμο και τη Γραμμα- 
τεία Διεύθυνσης και επιμορφωτικών Εκδηλώσεων του 
Δ.Ω.Π. Το αρχείο τηρείται μέσα στις εγκαταστάσεις της 
Βιβλιοθήκης και σε ξεχωριστό γραφείο, ειδικά κατασκευ¬ 
ασμένο για τον ως άνω σκοπό. 

11ε ΤΜΗΜΑΧΟΡΟΥ 

Το τμήμα αυτό θα λειτουργήσει ως επαγγελματική σχο¬ 
λή μπαλέτου και ρυθμική μετά την εκ μέρους του ΥΠΠΟ 
έκδοση σχετικής άδειας, εφόσον πληρούνται οι προϋπο¬ 


θέσεις σε κτιριακές εγκαταστάσεις και εξειδικευμένο 
προσωπικό όπως ο νόμος ορίζει. Απαραίτητο εφόδιο για 
τους σπουδαστές μας της Σχολής Μονωδίας 

11 στ. ΤΜΗΜΑ ΘΕΑΤΡΟΥ. 

Το τμήμα αυτό θα λειτουργήσει ως επαγγελματική σχο¬ 
λή θεάτρου και μελοδραματικής Τέχνης μετά από έκδοση 
σχετικής άδειας του ΥΠΠΟ, όπως ο νόμος ορίζει και είναι 
απαραίτητο τόσο για την επαγγελματική κατοχύρωση 
των σπουδαστών του, όσο και για την επιμόρφωση των 
σπουδαστών της Σχολής Μονωδίας του ωδείου μας, για 
τους οποίους αποτελεί και υποχρεωτικό μάθημα προκει- 
μένου να τύχουν των Πτυχιακών και Διπλωματικών τους 
εξετάσεων. 

Άρθρο 5° 

Από την ψήφιση του παραπάνω Οργανισμού Εσωτερι¬ 
κής Υπηρεσίας του Ν.Π "Δημοτικό Ωδείο Πτολεμαϊδας" 
προκαλείται δαπάνη σε βάρος του προϋπολογισμού του 
οικονομικού έτους 2003, το ύψος της οποίας δεν είναι δυ¬ 
νατό να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 30 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννν\/ν.θί.9Γ - β-ιτΐ3ίΙ: \λ/θ 6 ιτι 351 θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - ιόππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευ ιό ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίθΓΠθί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυΐΌ 

θυΐΌ 

θϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































